CELEX: 62015CA0111
Language: et
Date: 2016-07-07 00:00:00
Title: Kohtuasi C-111/15: Euroopa Kohtu (viies koda) 7. juuli 2016. aasta otsus (Upravno sodišče Republike Slovenije eelotsusetaotlus – Sloveenia) – Občina Gorje versus Republika Slovenija (Eelotsusetaotlus — Ühine põllumajanduspoliitika — Määrus (EÜ) nr 1698/2005 — Määrus (EÜ) nr 65/2011 — EAFRD kaudu rahastamine — Maaelu arengu toetused — Tegevuste ja kulutuste abikõlblikkuse eeskirjad — Ajaline tingimus — Tervikuna väljaarvamine — Toetuse vähendamine)

12.9.2016   
            
            
               ET
            
            
               Euroopa Liidu Teataja
            
            
               C 335/13
            
         Euroopa Kohtu (viies koda) 7. juuli 2016. aasta otsus (Upravno sodišče Republike Slovenije eelotsusetaotlus – Sloveenia) – Občina Gorje versus Republika Slovenija
   (Kohtuasi C-111/15) (1)
   
   ((Eelotsusetaotlus - Ühine põllumajanduspoliitika - Määrus (EÜ) nr 1698/2005 - Määrus (EÜ) nr 65/2011 - EAFRD kaudu rahastamine - Maaelu arengu toetused - Tegevuste ja kulutuste abikõlblikkuse eeskirjad - Ajaline tingimus - Tervikuna väljaarvamine - Toetuse vähendamine))
   (2016/C 335/17)
   Kohtumenetluse keel: sloveenia
   
      Eelotsusetaotluse esitanud kohus
   
   Upravno sodišče Republike Slovenije
   
      Põhikohtuasja pooled
   
   
      Hageja: Občina Gorje
   
      Kostja: Republika Slovenija
   
      Resolutsioon
   
   
               1.
            
            
               Nõukogu 20. septembri 2005. aasta määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta artiklit 71 tuleb tõlgendada nii, et sellega ei ole vastuolus siseriiklik õigusnorm nagu see, mida käsitletakse põhikohtuasjas ja mille kohaselt on Maaelu Arengu Euroopa Põllumajandusfondi kaudu kaasfinantseeritav üksnes maaelu arengu tegevus, mis on välja valitud asjaomase maaelu arengu programmi korraldusasutuse poolt või tema vastutusel, millega seonduvad kulutused on tekkinud pärast abikõlblikkuse otsuse tegemist.
            
         
               2.
            
            
               Määruse nr 1698/2005 artikli 7 lõiget 3 koostoimes komisjoni 27. jaanuari 2011. aasta määruse (EL) nr 65/2011 artikliga 30 tuleb tõlgendada nii, et sellega on vastuolus siseriiklik õigusnorm nagu see, mida käsitletakse põhikohtuasjas ja mis näeb ette, et tervikuna tuleb lükata tagasi selline maksenõue, mis puudutab Maaelu Arengu Euroopa Põllumajandusfondi kaudu kaasfinantseerimiseks heakskiidetud tegevust, kuna teatavad selle tegevusega kaasnenud kulutused on tehtud enne kulutuste abikõlblikkuse otsuse vastuvõtmist, kui toetusesaaja ei ole maksenõudes valeandmeid tahtlikult esitanud.
            
         
      (1)  ELT C 245, 27.7.2015.